
___________________________________________________________________________

	Téli vers

Aranylanak a halvány ablakok…
Küzd a sugár a hamvazó sötéttel,
fönn a tetőn sok vén kémény pöfékel,
a hósík messze selymesen ragyog.

Beszélget a kályhánál a család,
a téli alkony nesztelen leszállott.
Mint áldozásra készülő leányok,
csipkés ruhába állanak a fák.

A hazatérő félve, csöndesen lép,

 retteg zavarni az út szűzi csendjét,

az ébredő nesz álmos, elhaló.
S az ónszín égből, a halk éjszakában
táncolva, zengve és zenélve lágyan,
fehér rózsákként hull alá a hó.

JANUÁRI KÉPVISELŐ-TESTÜLETI ÜLÉS

Sarkadkeresztúr Község Önkormányzatának Képviselő-testülete az év első ülését 2011. január 27-én tartotta. 
A képviselők első napirendként a polgármester jelentését hallgatták meg a lejárt határidejű határozatok végrehajtásáról és a két testületi ülés között hozott döntésekről. 
● Lejárt határidejű határozatok a következők:

235/2010. (XII.13.) számú képviselő-testületi határozat:

Határozatával a képviselő-testület felkérte a Sarkadkeresztúri Sportegyesületet tevékenységéről szóló előterjesztést elkészítésére, mivel támogatási kérelmében a tájékoztató meghallgatása után dönt. 

A tájékoztató elkészítése megtörtént, annak megtárgyalása a testületi ülésen fog megtörténni.

273/2010. (XII.13.) számú képviselő-testületi határozat:

Határozatával a képviselő-testület döntött arról, hogy az Okány – Sarkadkeresztúr Általános Iskola és Óvoda költségvetésének átvilágítására kérjék fel Bence Lajosné Könyvvizsgálót.

A felkérés megtörtént, 2011. január 24-én Bencze Lajosné könyvvizsgáló személyesen jelent meg Hivatalunknál az iskolatársulás átvilágítása 
ügyében. A mai napon megküldésre került a megbízási szerződés, mely a képviselő-testület részére kiadásra került, és kiegészítését követően írják alá.
238/2010. (XII.13.) számú képviselő-testületi határozat:

Határozatával a képviselő-testület megbízta a polgármestert az Általános Iskola és Óvoda intézményfenntartó társulása ügyében vegye fel a kapcsolatot Sarkad Város Polgármesterével annak érdekében, hogy a társulás pénzügyi vonzatait készítsék elő. A Kistérségi Iskolatársulás ügyében szűkebb körben tárgyalást folytattak. Érdeklődést mutatott: Sarkad, Kötegyán, Sarkadkeresztúr, Okány, Zsadány. Szóba jöhet még Méhkerék község is. Az ügyben február 10-én a soros társulási ülésen tájékoztatást kaptak a lehetséges megvalósítási- és költségvetési tervekről. Ötletként merült fel egy komplex intézmény, ami a lehetőségekhez mérten már magában foglalná a sarkadi Gimnáziumot is.

245/2010. (XII.20.) számú képviselő-testületi határozat:

Határozatával a képviselő-testület meghatározta a sportcsarnokban történő árusítás díját, és egyben megbízta a tisztségviselőket, hogy az érdeklődő vállalkozók közül válasszák ki az arra legalkalmasabbat.

A kiválasztás megtörtént, a megbeszélésre meghívottak közül 2 fő jelent meg: Erdős Sándor és Rácz Antal, valamint az ügyben érintett Kovács Lajos utólagosan kijelentette, hogy nem kíván a sportcsarnokban árusítani. Egyeztetés és megegyezés alapján Rácz Antal vállalkozó lett nevesítve ez ügyben. 

A két testületi ülés között történt fontosabb események és döntések:

● 2010. december 29. „Téli átmeneti közmunka” - Kistérségi szinten – Okány gesztorságával a 2010. évi közfoglalkoztatási szabályok szerint a új közfoglalkoztatási rendszer bizonytalansága miatt - három személy munkaszerződése két hónappal meghosszabbítás került. 

● 2010. december 31. Többcélú Kistérségi Társulás – Wifi-falu projekt (a településen élő hátrányos helyzetű családok internet használatára irányuló képzése, oktatása). Ezen az ülésen közbeszerzés keretében a Prakticomp Számítástechnikai Kft. lett nevesítve a projekt lebonyolításával. 

● 2011. január 6-án a Békés Megyei Kormányhivatalban került sor a polgármesterek képzésére, melynek témája a jelenleg hatályos jogszabályi hátterek ismertetése volt.

● 2011. január 10. Újkígyósi Kenyér Kft-vel került sor tárgyalásra, mivel a beszállító felfüggesztette a pékárú beszállítását a fennálló tartozás miatt. A megállapodás megszületett: 257.000.- Ft átutalásra került – a fennmaradó tartozást – a lehetőségekhez mérten – január 31-ig kiegyenlítésre kerül. 
● 2011. január 17-én hivatalba állt jegyzőasszonyunk – Nádaskiné Szabó Margit.

● 2011. január 17. /2010. december 28-tól/ Elindult az új közfoglalkoztatási rendszer – rövid- és hosszútávon. A Munkaügyi Központ a leadott pályázatunkat támogatta.
Az új közfoglalkoztatási rendszer tekintetében rövidtávon 2011. január 17. napjától a Polgármesteri Hivatalnál: 21 személy napi 4 órás munkaidő meghatározással 3 hónap időtartamra-; hossztávú közfoglalkoztatás tekintetében a nevelési intézményeknél (Óvoda, Iskola) 5 személy napi 8 órás munkaidő meghatározással – esetükben 2011. 06. 30-ig - került felvételre a sarkadi Munkaügyi Központ támogatása alapján. (A közfoglalkoztatásban részesülők nevei a személyes adatok védelme tekintetében nem kerülnek közlésre.) 

A Munkaügyi Központ tájékoztatása szerint a 2011. évben Sarkadkeresztúr község rövid távú közfoglalkoztatásban 137 személyt-, míg hosszútávon 8-12 személyt fog tudni foglalkoztatni. A közfoglalkoztatás jelenlegi rendszerében csak a bérpótló juttatásban (BPJ) részesülőket lehet foglalkoztatni, csak rájuk lehet pályázni. Az a BPJ-ben részesülő személy, aki a 2011-es évben a közfoglalkoztatásban részt vesz, az a foglalkoztathatóságát ebben az évben kimeríti, de ezzel egyidejűleg jogosultságot szerez a 2012-s évi szociális ellátására.

● 2011. január 20-án az Általános Iskolában I. félév tanévzáró értekezlet került megtartásra, ahol értékelték az I. félévi tevékenységet, valamint az intézményfenntartó társulás jelenlegi helyzetét, illetve a jövő tekintetében egy-két gondolat is elhangzott.
● 2011. január 24. Többcélú Kistérségi Társulás ülése – költségvetés tárgyalása. Sarkadkeresztúr tagdíj tekintetében érintett, a tagdíj alapja az állandó lakosságszám – 200.- Ft/fő/év. (2010. évben a tagdíj összege: 80.- Ft/fő/év). 

● 2011. január 25-én Szőke és Társai Kft. által történő árubeszállítás felfüggesztésére került sor, mivel több mint 1.200.000.- Ft kifizetetlen számla áll fent. A Kft. vezetőjével történt megegyezés során átutalásra került 687.000.- Ft. A fennmaradó összeg két héten belüli kiegyenlítését vállaltuk.

● 2011. január 26-án Békéscsabán került sor a Megyei Védelmi Bizottság ülésére, ahol a polgármesterek részére történt felkészítés ár- és belvízvédelem tekintetében. 
Tájékoztatásul közöljük, hogy településünkön I. fokú belvízvédelmi készültség van elrendelve 2010. december 8. óta. Belvízre tekintettel a 2010. évi szabályoknak megfelelően vis maior támogatás csak önkormányzati- vagy társulási tulajdonban lévő kötelező feladatot ellátó intézmények épületei esetén szigorú szabályok mellett igényelhető. A polgári lakosság esetében a hatályban lévő jogszabályok alapján vis maior támogatás nincs, valamint az öngondoskodás elv van érvényben. 
******
Második napirendi pontként a képviselő-testület a Sarkadkeresztúri Sportegyesület 2010. évi tevékenységéről szóló tájékoztatót tárgyalta meg Sajti Károly SE. elnök előterjesztésében.  A tájékoztatóból megtudhattuk, hogy 2010. július 8-án tartandó soron kívüli ülésén a Sarkadkeresztúri Sportegyesület egykori vezetősége lemondott tisztségéről. Ahhoz, hogy tovább működhessen a helyi labdarúgás, új személyeket kértek fel az irányításra, de ők sajnos nem fogadták ezt el, így önkéntes alapon Sajti Károly vállalta el az elnökséget és a vele járó feladatokat. Az ülésen megválasztották a vezetőségi tagokat: Kovács Lajos, Orodán János és Kóra János személyében. Ezen az ülésen napirendi pontként hangzott el, hogy az egykori polgármester Nagy Mihály a sarkadkeresztúri Polgármesteri Hivatal nevében átvállalta a nevezési díj rendezését – ami a mai napig nem történt meg. 2010. július 31-én 3800.- Ft volt az egyesület pénzforgalmi számlájának egyenlege, így a csapat játékosai saját költségeiken finanszírozták a futballcipőt és a sportorvosi igazolások beszerzését. (Ifisták: 1500.- Ft/Fő, felnőttek: 2500.- Ft/Fő)
A sportegyesület bankszámlára érkező bevételei:

●  190.000.- Ft 

További bevételek:

● 293.450.- Ft 

Az egyesület kiadásai:

● 336.000.- Ft (labdarúgók utaztatása idegenbeli meccsek helyszínére, labdák és bóják vásárlása, hiányzó sporteszközök miatt)
A csapat további támogatói:

● Boka-text Kft, Bacsa János, Dr Szatmári László, Gurzó Gábor.
Sportbüfé hozzáállása:

A sportbüfé üzemeltetője minden idegenbeli meccsre 50 db szendvicset, 10 üveg szódavizet biztosított a játékosok számára. A hazai mérkőzéseken a játékvezetőket 1 üveg üdítővel, 3 db sörrel és kávéval vendégelte meg. A játékosokat négyszer hívta meg vacsorára. A Sarkadkeresztúron játszott mérkőzéseken a hazai és vendégjátékosok számára szódavizet ajánlott fel.

További támogatás kérése:

Az egyesület, arra szeretné kérni a képviselő-testület tagjait, hogy engedélyezzék hetente egyszer a Sportcsarnok használatát ingyenesen a felkészítő edzések megtartása miatt, minden szerdán 2 óra hosszára.

Harmadik napirendi pontként a képviselő-testület a Nyugdíjasok Érdekvédelmi Egyesülete 2010. évi tevékenységéről szóló tájékoztatót tűzte napirendre, de sajnos a napirendi pont előadója egészségügyi állapotára tekintettel a testületi ülésen megjelenni nem tudott, a képviseletről nem gondoskodott. A képviselő-testület fentiek miatt a tájékoztatót nem tárgyalta meg, arról határozott, hogy azt egy későbbi egyeztetett időpontban új napirendi pontként fogja megtárgyalni. 


               „Egy homokszemben lásd meg a világot,
egy vadvirágban a fénylő eget, 

egy órában az örökkévalóságot,

s tartsd tenyeredben a végtelent.” 
Kiállítás
József Dezső Amatőr Szakkör és Alkotótábor Egyesület tagjainak 26 darab alkotásából látható a kiállítás a
          Községi Könyvtárban

Az Egyesületnek az a célja, hogy a képzőművészetben az amatőr alkotók eddigi ismereteiket itt a közösségben bővítsék és fejlődjenek, kiállításokon bizonyíthassanak. Mindenkit szeretettel várunk!



Karácsonyváró napok:

Ismét nagy örömmel készítettek a gyerekek karácsonyi díszeket, ajándékokat a kézműves délutánokon:

Az alsós tanulók karácsonyi műsora az Idősek Napközi Otthonában:

Karácsonyi ünnepség:

A hagyományokhoz híven iskolai keretek között ünnepeltük meg a karácsony közeledtét. A gyerekek kedves műsorral, dalokkal igyekeztek megszépíteni ezt a délelőttöt. A műsor végén az iskola alapítványa kis csomaggal kedveskedett minden tanulónak. Ezúton szeretnénk megköszönni Balogh Alfrédnak, Puskás Józsefnek és a Román Kisebbségi Önkormányzatnak a sok szaloncukrot. 

Foci – 2011. január 4.

A Sarkad Kistérségi Diáksport Bizottság Teremlabdarúgó Körzeti döntőjén a 8. osztályos focicsapat I. helyezést ért el. 

E szép eredmény után focistáink a Diákolimpia megyei elődöntőjén vettek részt Szeghalmon, ahol IV. helyen végeztek. Gratulálunk a fiúknak és testnevelő tanáruknak.
2011. január 5-én délelőtt az alsós tanulók megtekinthették a BIBUCZI Kft szervezésében a „Póruljárt krampusz” című zenés mesejátékot.

Tanulóink 2011. január 21-én a Kazinczy Ferenc „Szép Magyar Beszéd” versenyen a következő szép eredményeket érték el:

Nagy Nelli 8. osztályos tanuló I. helyezést, Kálló Dávid 6. osztályos tanuló II. helyezést ért el. Gratulálunk diákjainknak és Prónai Melinda felkészítő tanárnak.
Tisztelt Szülők! Tisztelt Adózók!
2010-ben iskolánk alapítványának már lehetősége nyílt arra, hogy az adózók személyi jövedelemadójának 1 %-át fogadja. Örömmel közlöm, hogy ez az összeg 134 283.-Ft volt. Ezt tanulóink versenyeztetésére, utaztatására, jutalmazására és erdei iskolára fordítjuk. Köszönjük mindazoknak, akik éltek a felajánlás lehetőségével. Tisztelettel kérem Önöket, hogy a 2010-es évről szóló adóbevallásukban se feledkezzenek meg rólunk és adójuk 1 %-áról nyilatkozzanak a javunkra.  Ezzel is segítve nehéz anyagi helyzetben lévő tanulóinkat és iskolánkat. Bármilyen összegű felajánlást szívesen fogadunk

Alapítványunk adószáma: 18393093-1-04
Alapítványunk neve: Sarkadkeresztúri Általános Iskolásokért Alapítvány
Tisztelettel és köszönettel: 
               Nagyné Nagy Katalin kuratóriumi elnök


Decemberben, egyik délelőtt elmentünk megnézni a Sportcsarnokhoz a község karácsonyfáját, amire díszeket is vittünk, énekeltünk, karácsonyi verseket mondtunk, és megnéztük a Betlehemet az általános iskola udvarán.

December 16-án tartottuk a karácsonyi ünnepségünket. Mindkét csoport kis műsorral készült. Verseket mondtak, karácsonyi dalokat énekeltek a karácsonyfa körül, ami alá egy kis ajándék is került. A karácsonyfát Morár György szülő ajánlotta fel mindkét csoportnak, amit ezúton is szeretnénk megköszönni! Az ajándékokat, gyümölcsöket pályázati pénzből vásároltuk. A csemegézni valókat, üdítőket a SZMK vette. A finom diós,- és mákos kalácsot pedig most is Sebestyén János szülőtől kaptuk. A Román Kisebbségi Önkormányzat nevében pedig Patkás Jánosné 5 kg szaloncukorral lepte meg a gyerekeket. Gyertyafényes, ünnepi teríték mellett fogyasztottuk el a „karácsonyi ebédet”.

Városerdei kirándulás

Az év első hetében -2011. január 7-én, pénteken- a nagy-középső csoportos óvodásokkal a Gyulai Városerdőn voltunk. 
A gyerekek nagy örömmel készültek a kirándulásra. A várva várt napon, sok izgalom és némi szervezés után a helyi önkormányzat által biztosított kisbusszal, reggel 8 órakor útnak indultunk. Az erdei iskolába megérkezve Puskás Lajos erdész és Hajdú Imre gondnok (avagy Imre bácsi) fogadott bennünket. A gyerekek első ízben megnézhettek egy kiállítást „a természet kincseiből”. Láttunk különféle agancsokat és gyermekek által természetes anyagokból készített játékokat és egyéb tárgyakat. Ezután jókedvvel megtízóraiztunk majd Imre bácsi kalauzolásával elindultunk felfedezni az erdőt. Elsőként feltöltöttük a madáretetőket eleséggel és arról beszélgettünk, hogy miért fontos etetnünk a madarakat télen. Megtudtuk azt is miféle madarak látogatják az etetőket (cinkék, fenyőpinty, megyvágó, csúszka). 

Időközben előállt a lovas kocsi is. Szép sorjában felültünk a kocsira és neki vágtunk az erdőnek. Egy szűk kis erdei ösvényen vitt az utunk. Néma csendben és tágra nyílt szemekkel figyeltük a tájat és fürkésztük annak lakóit. Nem hiába, mert több őzet is láttunk, meg szarvasokat is. 
Ez után szabad játék következett az erdei iskola udvarán. A gyerekek mászókáztak, fogócskáztak, és persze hógolyóztunk is. Végül megittunk egy jó pohár forróteát, és kezdetét vette az igazi móka, a szánkózás. 

Imre bácsi kivezetett bennünket a Májvádi töltésre és elsőként megmutatta, hogyan kell lecsúszni a „domboldalon”. Ezután csúszott mindenki sorra, újra és újra. 
[image: image29.jpg]. e LS R





Ezzel lassan programunk végéhez értünk és visszaindultunk az óvodába ahol már várt bennünket az ebéd. Sok új élménnyel és hasznos ismeretekkel gazdagodtunk. 

Megcsodálhattuk a téli erdőt és annak vadvilágát, bepillanthattunk a madár- és vadvédelembe. A külső világ tevékeny megismerésében kulcsfontosságú szerepe van az élményeknek és a saját tapasztalatoknak, ez a kirándulás pedig remek lehetőséget biztosított mindezekhez. 
Köszönjük mindazoknak, akik támogatásukkal hozzájárultak kirándulásunk létrejöttéhez. 
Köszönet a szülőknek, az önkormányzatnak a kis buszért és a napközi konyhának az együttműködésért.

Január 5-én, a BIBUCZI Gyermekszínház vezetője és együttese az Új Magyarország Fejlesztési Terv, TÁMOP-3.2.11/10/1 számú pályázaton nyert támogatás keretében meseelőadást tartott a Napközi konyha ebédlőjében az óvodások számára. 

A mese címe: „A pórul járt krampusz” volt.

A hagyományokhoz híven, ebben az évben is megrendezzük az óvodai alapítványi estünket. Most is, mint mindig, fellépnek óvodásaink, és sok érdekes, szórakoztató műsorszámot láthatnak az érdeklődő, és támogatni szándékozó felnőttek és gyerekek.

                MEGHÍVÓ 

A Sarkadkeresztúri „Törpicur” Alapítvány Kuratóriuma, és az óvodások

Szeretettel meghívják Önöket

2011. február 4-én, pénteken 17 órától,

A Sportcsarnokban tartandó

Alapítványi estre.

Az est programja:

· Zsadányi Mazsorett tánccsoport műsora

· Óvodás gyermekek műsora

· Szilágyi Rudolf műsora

· A „Leg a láb” művészeti iskola nagycsoportos táncosainak műsora

· Varga István énekel

· Funky mamák műsora

· Rácz Adrienn és Szűcs Alexandra énekel

· A „Kis-Sárrét” néptánccsoport műsora

· Tombola 

· Szendvics, sütemény, italok

Belépő: 400.- Ft.

A Sarkadkeresztúri „Törpicur” Alapítvány számlaszáma: 12057016-01094559-00100006

Adószáma: 18393859-1-04

Bármilyen jellegű felajánlásokat (tombolatárgyak, szendvics alapanyagok, anyagi hozzájárulás) az Óvodában fogadunk.

Előre is köszönjük!

Tombolák, támogatójegyek elővételben is vásárolhatók 100.-Ft-os áron az óvodában, a fodrászüzletben és a „100-as” boltban. 
Fődíj: 
gyermek: 1 db gyermekkerékpár


felnőtt: 30-40 kg közötti süldő

Élő zene Szilágyi Zoltán és zenekara közreműködésével.
T Á J É K O Z T A T Á S

Tájékoztatjuk a Tisztelt Lakosságot, hogy a Nemzeti Adó- és Vámhivatal Békés Megyei Adóigazgatósága ügyfélszolgálati kirendeltségein az ügyfélfogadási rend 2011. február 1-től az alábbiak szerint változik:

Békéscsaba:

Hétfő



  8 – 18 óra

Kedd



12 – 15 óra

Szerda



  8 – 15 óra

Csütörtök


  8 – 11 óra

Péntek



  8 – 11 óra

Sarkad: (Kossuth u. 27.)

Minden páros héten csütörtökön

12.30 – 15.30 óra

ANYAKÖNYVI HÍREK
Halálesetek: Kovács Istvánné (Balogh Erzsébet 1928) 

Születések: Petri Ferenc és Győrfi Éva fia Ferenc, Petri Attila és Sajti Ilona lánya Lilla
Tisztelt Adófizetők!

Felhívjuk figyelmüket, hogy a helyi adók pótlékmentesen március 17-éig fizethetők be. Ezen időpontig az éves adó 50 %-a fizetendő be kötelezően! A településen alkalmazott adómértékek: 

· kommunális adó 7.000.- Ft/év

· iparűzési adó 1,2 %.

· gépjárműadó: az érvényben lévő gépjárműadó
      törvény szerint.

Tisztelt Adózó!

- A befizetett személyi jövedelemadó 1 %-áról Ön dönthet. Községünkben működik 

- „Sarkadkeresztúrért Közalapítvány”. Amennyiben még nem döntött adója 1 %-ának felhasználásáról, úgy kérjük kedvezményezettnek a közalapítványt nevezze meg.

Adószám: 18383977-1-04
- A befizetett személyi jövedelemadó 1 %-áról Ön dönthet. Községünkben működik 

- „Polgárőr Egyesület”. Amennyiben még nem döntött adója 1 %-ának felhasználásáról, úgy kérjük kedvezményezettnek egyesületünket nevezze meg.

Adószám: 18370061-1-04

- A befizetett személyi jövedelemadó 1 %-áról Ön dönthet. Községünkben működik 

- „Sarkadkeresztúri Általános Iskolásokért Alapítvány”. Amennyiben még nem döntött adója 1 %-ának felhasználásáról, úgy kérjük kedvezményezettnek alapítványunkat nevezze meg.

Adószám: 18393093-1-04
- A befizetett személyi jövedelemadó 1 %-áról Ön dönthet. Községünkben működik 
- a Sarkadkeresztúri „Törpicur” Alapítvány. 

Amennyiben még nem döntött adója 1 %-ának felhasználásáról, úgy kérjük kedvezményezettnek alapítványunkat jelölje meg.

Adószám: 18393859-1-04
F E L H Í V Á S

Mozgáskorlátozottak részére!

Közlekedési támogatás megállapítása iránt a 2011. évi kérelmeket február 7-től április 30-ig lehet a Polgármesteri Hivatalnál előterjeszteni. 

Kérelem nyomtatvány beszerezhető a 7. sz. irodahelyiségben.
A kérelemhez csatolandó:

- 7 pontos papír („változhat” esetén)

- jövedelemigazolás 2010. évre vonatkozóan,

- idei Nyugdíjfolyósító Igazgatóság által kiadott „zöld papír”

- 2010. évi adóbevallás, vagy éves munkáltatói jövedelemigazolás,

- tanulói jogviszony igazolás (kiskorú gyermek esetén.

A Gyulai 1.Sz.Gépj.Vez.Képző Kft.
Tanfolyamot indít minden Kategóriában!

Kedvezményes Áron!

2011.02.08. 15.00 óra

Sarkadkeresztúr, Könyvtár

- Részletfizetés, 

- Számítógép használati lehetőség/munkaidőben ill. a  tanf. napokon

- Ingyenes tansegédlet, Rutin pálya használat, 

- Szabad oktatóválasztás,

- Igény szerint gyorsított képzés

Első sikeres Kresz vizsga esetén az elméleti képzés INGYEN !

Vezetési gyakorlat  2200 Ft /órától

„AZ EMBER AZ ÉLETBEN EGYSZER TANUL MEG VEZETNI,

ÖNMAGADDAL SZEMBEN LÉGY IGÉNYES, VÁLASSZ BENNÜNKET”

Oktatóink: Szatmári Andrea, Debreczeni Lajos, Góg János, Mátyás Zoltán, Pósa Sándor, Rácz Lukács, Schriffert József, Seres Imre, Szijjártó István, Hizó Béla.
Jelentkezz a tanfolyam napján személyesen, illetve a  06-20/580-8108   vagy a  06-66/362-620 telefonszámokon.

Várjuk Jelentkezésed!            

Tisztelettel:                       Hizó Béla ügyvezető

„Amit remél, kíván szívetek
Jó Isten mind adja meg.

Legyen örömökben, boldogságban telve

Életetek minden perce.”


 Albert János 
     és
  Emődi Ilona

2010. december 31-én ünnepelte házasságkötésüknek 50. évfordulóját.

Ebből az alkalomból nagyon sok szeretettel köszönti őket, boldogságban és egészségben eltöltött éveket kívánnak: gyermekeik: Ili és Pista, unokáik: Anikó, Sanyi, Kitti, dédunokáik és az egész család. 
A Sarkadkeresztúri Református Egyházközség köszönetét fejezi adományaikért:
Balogh József és neje, Barna Imréné, Barna Sándorné, Bordás Sándor Vágóhíd  u., Bordás Sándorné, Czégény Sándor Apátfalva, Széchenyi u. 57l, Császti Mihályné, Cserge Zsolt Gyula, Csótya Béla és neje, Csótya János és neje, Danyi Nándor Szecsőr, Diósi Károlyné és lánya Rákóczi út 8., Diósi Sándor, Fábián Pálné, Fábián Tiborné, Ficsor Imréné, Geovatt Kft. Gyula, Gurzó Gábor, Hunyady István és neje, Ifj. Csótya Béla, Ifj. Vámos Károly Békéscsaba, Ilyés Józsefné, Károlyi Mihályné, Kónya Csaba és neje, Kónya Sándor és neje Vörösmarty út 40., Kóra Jánosné Árpád köz  6., Kovács Andor, Lukács István és neje, Mike Jánosné, Nagy Árpádné, Nagy Gyula és neje, Nagy Mihály Ady E. u. 27., Nagy Mihályné Árpád köz 4., Nagy Sándorné Fürst S. u. 10., Nagyné Zsoldos Mária, Szappanos Mária Magdolna , Nagy Jánosné Szív u. 22.,Varga Gáborné József A. u. 6., Papp Ilona Nagylázs, Zrínyi u. 41., Papp Lászlóné Bartók B. u. 1., Patkás János György és neje, Patkás Jánosné Kossuth u. 15., Péter Jánosné, Puskás Jánosné Kossuth u. 26., Puskás József és neje Gárdonyi u. 14., Puskás Károly és neje, Szabó Gábor, Szabó Józsefné, Szabó Mihályné Fürst S. u. 32., Szaniszlai József, Szatmári Sándorné, Száva Zoltán és neje, Tímár Gyuláné és fia, Tokai Gábor és neje Dózsa Gy. u. 3., Torma István és neje, Tóth Ambrus, Tóth Istvánné, Vámos Károly és neje 

A Sarkadkeresztúri Református Egyházközség köszönetet mond Nagy Imre Schwinn Csepel kerékpár szaküzlet tulajdonosnak.
� EMBED MS_ClipArt_Gallery.2 ���















_1204434143

